Public procurement notice: Contract Award Notice
Published: 2023-09-01
Buyer: Tampereen kaupunki
Country: FI
Contract type: Services
Procedure: Contract award without prior publication
CPV classification: 72000000
Estimated value: 260000 EUR
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Dokumenttienhallintajärjestelmä Donnan ja arkistojärjestelmä Aitta-arkiston välisen migraatiotyön suorahankinta
Tämä on jälki-ilmoitus dokumenttienhallintajärjestelmä Donnan ja arkistojärjestelmä Aitta-arkiston välisen migraatiotyön hankinnasta. Hankinta toteutetaan Triplan Oy:n kanssa, josta julkaistiin suorahankintailmoitus Hilmassa 28.6.2023 (2023-131920) ja TED:issä 30.6.2023 (2023/S 124-394565).
Triplan Oy on 20.3.2023 antanut tarjouksen tarvittavasta migraatiotyöstä. Asia- ja asiakirjamassan tarjouksen antopäivän mukaisen työmäärän purkutyön arvonlisäveroton enimmäishinta on 250 000 euroa. Lisäksi tarjouksesta aiheutuu tarjouksen antopäivän jälkeen syntyvien asia- ja asiakirjamassojen purkutyötä, jota tilataan joko arvonlisäverottomana tuntityönä 4 tuntia á 100 euroa tai ajokertahintana 400 euroa per ajo. Siirtovalmistelun ja siirron arvonlisäveroton yksikköhinta on 0,5 tuntia 100 euroa tai 50 euroa per ajo.
Tarjous täyttää hankintayksikön vaatimukset ja on hinnoiltaan ja muilta ehdoiltaan hyväksyttävissä. Palvelun laatu on hankintayksikön tiedossa ja hintataso noudattelee yleistä markkinahintaa.
Tilaaja on tarkastanut tilaajavastuulain (1233/2006) 5 §:n edellyttämät tiedot ennen suorahankintapäätöksen tekemistä. Triplan Oy kuuluu Vastuugroup.fi -palveluun.
Hankinnasta julkaistiin julkisista hankinnoista ja käyttöoikeussopimuksista annetun lain 131 § 2 momentin mukainen suorahankintailmoitus HILMA-​tietokannan kautta.
Dokumenttienhallintajärjestelmä koostuu kahdesta valmisohjelmistosta: Triplan Oy:n TWebistä ja EMC Documentum Content -serveristä. Asiakirjojen hallintaan liittyvä toiminnallisuus on TWebissä. Documentum on arkistointipaikka ilman normaalia Documentum-toiminnallisuutta. Hankintasopimuksen mukaan tekijänoikeudet TWebin ohjelmistoon ja dokumentaatioon omistaa Triplan Oy. Ohjelmiston ja dokumentaation tai niiden käyttöoikeuden luovuttaminen kolmannelle taholle ei ole sallittua. Hankintalain 40 §:n 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Hankintaa ei voitu kilpailuttaa ainoan mahdollisen toimittajan suojattujen immateriaalioikeuksien vuoksi. Triplan Oy:n toimittaman valmisohjelmisto Twebin immateriaalioikeudet kuuluvat Triplan Oy:lle. Triplan Oy ei liikesalaisuuksiensa säilyttämiseksi ja immateriaalioikeuksiensa turvaamiseksi salli muulle toimijalle pääsyä Twebin tietokantarakenteeseen. Järjestelmän sisältämän kaupungin aineistosta muodostettavan migraatioaineiston ja sen siirron uuteen arkistojärjestelmään voi toteuttaa vain Triplan Oy. Migraation toteuttamiselle ei ollut varteen otettavia vaihtoehtoisia toteuttamistapoja.
Hankintayksikkö on toimittanut julkaistavaksi 131 §:ssä tarkoitetun suorahankintaa koskevan ilmoituksen Euroopan unionin virallisessa lehdessä, joten jälki-ilmoituksella ei ole muutoksenhakumahdollisuutta.


Winner: Triplan Oy
Award value: 260000
Number of bids: 1